open-index/open-wikipedia-markdown huggingface dataset:
Mato Neretljak

**Mato Neretljak** (Orašje, BiH, 3. lipnja 1979.), hrvatski nogometaš na posudbi u Zadru iz Rijeke.

Karijeru je nakon Napretka iz rodnih Matića nastavio u Osijeku 2000. godine, a dvije godine nakojn toga prešao u redove splitskog Hajduka. Tamo se zadržao tri godine, dospio do reprezentacije, te na zimu sezone 04./05. otišao u Koreju. U međuvremenu ga se često spominjalo kao moguće pojačanje Dinama. Pogotovo kada je Niko Kranjčar s Maksimira otišao u Split, tada je bio vrlo blizu Zagreba, no, nikad tamo nije dospio.

Za reprezentaciju je debitirao 25. travnja 2001. protiv Grčke u Varaždinu, no sljedeći poziv stigao je tek 15. studenog 2003. za susret sa Slovencima. Otad je igrao 10 utakmica, i zabilježio 1 pogodak. Bilo je to na prijateljskom dvoboju protiv Njemačke na Poljudu za 1:1. Utakmica je kasnije završila porazom Hrvatske, 1:2. Pod vodstvom Otte Barića bio je član reprezentacije na Europskom prvenstvu 2004. u Portugalu, no, sve tri utakmice odgledao je s klupe. Kasnije je nastupio dvaput na Carlsberg Cupu 2006.. Dana 24. siječnja 2012. raskinuo je ugovor s korejskim Suwonom te se vratio u Hajduk iz Splita. U sezoni 2012./13. igrao je u Rijeci. Od ljeta 2013. je na posudbi u NK Zadru u koju je stigao iz HNK Rijeke.

## Reference

### Vanjske veze
* Nogometni-magazin: statistika
Grgica Kovač

**Grgica Kovač** (Omiš, 5. lipnja 1966.), hrvatski nogometaš, odigrao je za Hajduk 118 utakmica i postigao 18 golova, ali svega 1 u 53 prvenstvena nastupa. Prvi nastup ima protiv Vardara u Splitu 12. 6. 1988. što je završilo sa 0:0. Odigrao je i 14 utakmica za kup i postigao 2 gola, te 15 golova u 48 prijateljskih utakmica.

Grgica karijeru započinje u Hajduku iz kojega odlazi 1991. i obilazi nekoliko klubova da bi se ponovno vratio 1997 i sljedeće godine opet napustio Hajduk. Karijeru je završio u Marsoniji iz Slavonskog Broda 2003 godine.

Najviše prvenstvenih golova postigao je u varaždinskom Varteksu ukupno 13. u koji se nekoliko puta vračao iz različitih klubova.

## Izvori
Ivo Jerolimov

**Ivo Jerolimov Vukas**, neformalno znan i kao **Ivo Jerolimov mlađi**, a nerijetko pogrešno pisan i kao **Ive Jerolimov** (Preko 30. ožujka 1958.), jugoslavenski i hrvatski nogometaš te reprezentativac SFR Jugoslavije. Igrao je na poziciji zadnjeg veznog i napadača. Profesionalnu karijeru zapoćinje u Rijeci 1978. godine, u koju je dođšao iz NK Nehaj iz Senja (1976. – 1977.). Za Rijeku nastupa sa ekipom koja osvaja dva trofeja, Kup maršala Tita 1978. i 1979. godine, što mu je donijelo i poziv u reprezentaciju. U Hajduk dolazi kao reprezentativac 1982. da bi do 1987 za njega je odigrao 150 utakmica i zabio 26 golova. Prvi nastup u Hajduku ima 15. kolovoza 1982. protiv Veleža u Splitu (1:1), a nastupa u početnom sastavu. S Hajdukom je također osvojio Kup maršala Tita 1984. i 1986. godine. Svoju nogometnu karijeru završava u belgijskom klubu Cercle Brugge SV (1987. – 1989.). Za reprezentaciju Jugoslavije nastupio je u šest utakmica.

Jerolimov dijeli ime s istoimenim nogometašem Hajduka i Splita koji je igrao 1960-ih godina, a iako obojica dolaze iz istog mjesta i imenjaci su, nisu u srodstvu. Taj se stariji igrač, radi razlikovanja, uglavnom neformalno navodi kao Ivo Jerolimov stariji.
Jozo Matošić

**Jozo Matošić** (27. siječnja 1913., Split - 1. ožujka 1999., Dubrovnik) je bio hrvatski nogometaš i nogometni trener.

Igrao je na položaju braniča. Dugo godina je nastupio i za jugoslavensku izabranu vrstu, a bio je i njen kapetan, kada je igrao za postavu "Hajduka" koja je otišla na slobodni teritorij, na Vis, igrajući i pod imenom "Hajduk-NOVJ". U reprezentaciji je igrao od 1934. godine.

Cijelu svoju karijeru je igrao za "Hajduka", za kojeg je odigrao 471 utakmicu, a postigao je 53 pogodka.

Nakon što je prestao aktivno igrati, nastavio je sudjelovati u nogometu kao trener, i to uspješno. Od 1951. do 1954. je bio "Hajdukovim" trenerom, uspjevši osvojiti prvenstvo 1952. godine. Nakon 1954. nastavlja rad u Dubrovniku, trenirajući nogometaše "Dubrovnika" odnosno "GOŠK-a".

Stariji je brat Frane Matošića, također velike "Hajdukove" i hrvatske nogometne legende.

## Zanimljivosti
Karijeru je počeo kao vratar; zaslugom Luke Kaliterne, prebačen je u obranu.
## Reference
Igor Musa

**Igor Musa** (Jajce, 18. listopada 1973.) hrvatski nogometaš.

Nogomet je počeo igrati 1983. godine u Veležu iz Mostara, i tamo ostaje 7 godina dok mu karijeru u Mostaru nije prekinuo Domovinski rat. Za prvu je momčad odigrao 4 utakmice. Jednu sezonu potom igra u Dubrovniku, te 6 mjeseci u Samoboru. U Solinu je pritom bio i na probi za Hajduka, no, nije prošao.

Sljedeća postaja nakon rata je Hrvatski Dragovoljac nakon kojeg je postao zapažen igrač HNL-a. Javnosti se, ipak, najbolje predstavio igrajući u Rijeci kada je bio među najboljim igračima lige tokom sezone u kojoj klub sa Kantride nezasluženo gubi naslov prvaka. Nakon toga 3 godine provodi u Hajduku iz Splita gdje igra standardno. Pri prvom boravku u Hajduku zabilježio je i pobjednički gol iz jedanaesterca protiv Ferencvaroša u Ligi prvaka. Slijedi odlazak u španjolski Xerez gdje provodi sljedeće 2 godine. Nakon uspješnije prve, drugu sezonu više stagnira nego igra. Vraća se naposljetku u HNL oblačivši majicu koprivničkog Slaven Belupa. U Slavenu se, kao desetka kluba, prometnuo u vrlo bitnog igrača i vođu momčadi, dok se 2006. godine ne vraća u Hajduk. Tada postaje bitnim igračem redizajnirane momčadi iz Splita. Već nakon 6 mjeseci dobio je ponudu iz Izraela, ali ga uprava kluba nije htjela pustiti. Međutim, uoči sezone  2007./08. nije bio u planu trenera Pudara te je, usprkos početnom protivljenju predsjednika Grgića, otišao iz Splita u ciparski AEL. U ljeto 2008. prelazi u mostarski Zrinjski. Sa Zrinjskim osvaja nogometnu Premijer ligu BiH u sezoni 2008./09..

### Vanjske veze
* Nogometni-magazin: statistika 
## Reference
Boris Pandža

**Boris Pandža** (Mostar, 15. prosinca 1986.), nogometni reprezentativac BiH koji trenutno igra za Górnik Zabrze.

Pandža je karijeru počeo u kadetima Zrinjskog. Veoma brzo stigao je na "Pecaru", gdje je prošao sve uzraste dok nije 2006. zaigrao za seniorsku momčad. U dresu Širokog Brijega iskazao se prvenstveno borbenošću i umijećem zaustavljanja centaršuteva (zahvaljujući svojoj visini), igrajući na poziciji desnog stopera. Ubrzo se javilo zanimanje većih klubova, kao što je njemački velikan Schalke 04.

Početkom 2007. potpisao je 4,5-godišnji ugovor sa splitskim Hajdukom, u konkurenciji i sa Dinamom, koji je također bio zainteresiran za usluge talentiranog stopera. Splitski ga je klub kupio za oko 200.000  €, i uz to da će od njegova sljedećeg transfera 60% ići Hajduku, a 40% Širokom Brijegu. U Split je stigao kao pojačanje i zalog za budućnost, no, debitirao je tek protiv Cibalije nakon dolaska Ivana Pudara za trenera. Nakon toga ustalio se među početnih jedanaest do kraja sezone. Naredne godine varirao je od klupe do početne postave, zaigravši jednom prilikom i u veznom redu (na Kantridi pod Krešićem).

Nakon jesenskog dijela sezone trener Jarni ga šalje u rezervnu momčad, van konkurencije za prvu. Ipak, uslijed velikog broja ozlijeda u prvoj momčadi znao se par puta naći na klupi, a u zadnjem kolu prvenstva je opet zaigrao. Novi ga trener Goran Vučević ostavlja u momčadi gdje narednu polusezonu bilježi 12 nastupa, što s klupe, što u početnoj momčadi.

Nastupio je pet puta za mladu reprezentaciju BiH, te 21 put za seniore.
## Izvori
Pablo Munhoz

**Pablo Roberto Munhoz** (Montevideo, 31. kolovoza 1982.), urugvajski nogometaš koji nastupa za brazilski Atlético Catalano.

Karijeru je započeo u urugvajskom Defensor Sportingu, gdje je igrao 2 sezone. Nakon toga primjetio ga je splitski Hajduk, te s njim na ljeto 2004. godine potpisao vrlo bogati ugovor, koji je par sezona bio među najvećima u klubu. Doveden je kao veliko pojačanje, te su mnogi već nakon prvog njegovog treninga govorili o sjajnim driblinzima i neuhvatljivoj brzini. Ipak, u prvenstvu je u 17 utakmica uspio postići tek 3 pogotka, iako su ga treneri micali sa pozicija desnog krila na napadača i obrnuto.

Naredne sezone čekao se njegov bljesak, ali, dok je Hajduk igrao najlošije otkad je HNL-a i sam "Munja" se iskazao lošom igrom, a nekad i problematičnim ponašanjem na terenu, pa je tako u Velikoj protiv Kamen Ingrada pri rezultatu 0:0 zaradio crveni karton, i to 7-8 minuta nakon ulaska u igru. Hajduk je kasnije primio gol i izgubio važne bodove. Već na zimu ga je trener Ivan Gudelj stavio na transfer listu i zajedno sa još šestoricom odvojio od ostatka momčadi. No, tada Hajduk neke svoje igrače, prema riječima menadžera, nije mogao ni pokloniti, a kamoli prodati. Munhoz je ostao, a kada je došao Luka Bonačić vratio se u momčad. No, na ljeto je njegov odlazak bio siguran, a sam Bonačić optuživao ga je da samo misli na plaću, koju igrom nikako ne zaslužuje. Spominjale su se neki meksički klubovi, no, novi trener Zoran Vulić, na iznenađenje svih, ostavio je urugvajca u momčadi.

Naredne sezone, njegove treće u Hajduku, Munhoza je Vulić posve preporodio. Iako nije imao veliki utjecaj na igru kluba, kako se prvotno očekivalo, pokazao je napredak. Vulić ga je volio koristiti kao đokera sa klupe, te je Munhoz na taj način koji put i riješio utakmicu. Sa 5 golova bio je drugi strijelac kluba na polusezoni, iza Mladena Bartolovića, te je stekao i naklonost navijača. Također je postigao i pogodak u derbiju na Poljudu, i to iz jedanaesterca 10 minuta prije kraja utakmice, za konačnih 2:2. Po koncu sezone, ugovor mu ipak nije produžen te je napustio Split. 

### Vanjske veze
* Profil  Nogometni-magazin
* Profil Transfermarkt
## Reference
Filip Marčić

**Filip Marčić** (Split, 22. veljače 1985.), hrvatski nogometaš

Nogomet je započeo igrati u pomlatku splitskog Hajduka dok nije dobio na prvi pogled sjajnu ponudu francuskog Bordeauxa. Kao kadet je napustio rodni grad i krenuo prema inozemstvu. U Bordeauxu je završio juniorski staž, ali nije dobio priliku iskazati se u seniorskoj momčadi. Za to vrijeme nastupao je redovito za Hrvatsku U-19 reprezentaciju, a kasnije nastavio igrati i za onu ispod 21 godine pod vodstvom Slavena Bilića.

Na ljeto 2005. birajući između belgijskog Standarda i matičnog Hajduka, odabrao je povratak u HNL. U Hajduku je tada trener bio Miroslav Blažević koji je tvrdio da od Marčića može napraviti reprezentativca, međutim, pod Ćirom je Marčić odigrao svega par utakmica jer nije odradio pripreme sa klubom. Nije se tokom te sezone uspio nametnuti među prvotimce, no, klub ga na ljeto nije stavio među onih 19 igrača koji su otišli sa Poljuda. Naredne sezone dugo vremena je bio ozlijeđen i nije ostavio značajnijeg traga u probuđenom Hajduku Zorana Vulića. Tokom zimskog prijelaznog roka otišao je na probu u moskovski Lokomotiv, ali ga je i tamo zadesila ozlijeda zbog koje nije potpisao ugovor. Uslijedila je proba na Cipru, no, nakon ponovne ozlijede vratio se u Hajduk gdje je suspendiran i neko vrijeme trenirao odvojeno od momčadi. Novi trener Ivan Pudar dosta ga je kritizirao, ali mu je na ljeto mu je ipak ponuđen novi ugovor. Svejedno, odlučio se za odlazak u Rijeku.

Novi trener Rijeke, Zlatko Dalić, preselio ga je na poziciju desnog braniča gdje je počeo sa vrlo kvalitetnim igrama, i brzo postao ljubimac navijača. Nakon dobro odrađenih godinu dana na Kantridi, prelazi za 400.000 € u danski Midtjylland.



## Reference
Siniša Linić

**Siniša Linić** (Rijeka, 23. kolovoza 1982.), hrvatski nogometaš

Rođeni Grobničanin, sa karijerom je započeo u Rijeci. Tamo igra prvo do posudbe u NK Orijent do drugog dijela 2002. kada započinje svoj 5 godina dug put kroz redove Rijeke. Već prve prave sezone u Rijeci uspio je sakupiti manju minutažu da bi od sezone 2003./04. postao dio prve momčadi, izmjenjujući se na pozicijama unutar veznog reda. 2006. dobiva poziv nacionalnog izbornika Zlatka Kranjčara za nastup na novogodišnjem turniru Carlsberg Cupu. Nastupio je cijelu utakmicu protiv reprezentacije Hong Konga (4:0). Prije toga nastupao je rijetko za U-21 i U-19 reprezentaciju.

Nakon uspješnih sezona 2004./05. i 2005./06. u kojima završava pri vrhu lige i osvaja dva kupa, slijedi slabija godina nakon koje posvađan sa predsjednikom Ježićem napušta klub. Novi trener Zlatko Dalić htio ga je zadržati kao budućeg kapetana, no Linić, ogorčen načinom kako se s njim postupalo u rodnom gradu odlučuje prijeći u splitski Hajduk. U Hajduku je igrao relativno često, ali su ga s vremenom iz prve postave istisnuli iskusni Andrić i Skoko. Iz redova splitskih bilih Linić je otišao u izraelsku Bnei Yehudu za koju je igrao do ljeta 2010. godine a nakon toga preselio u NK Istru 1961, a potom u FC Koper.

## Reference
Mirko Oremuš

**Mirko Oremuš** (Split, 6. rujna 1988.), hrvatski nogometaš koji trenutačno igra za HNK Hajduk Split.

U mladim kategorijama splitskog Hajduka igrao je više pozicija, većinom lijevog ili desnog braniča, te krilo. Treneri su ga, međutim, znali stavljati i na poziciju napadača. Za seniore je prvi put zaigrao 2. rujna 2007. u Koprivnici protiv Slaven Belupa. Nakon ulaska u 75. minuti, već 3 minute kasnije postiže svoj prvijenac za remi 2:2.

Ipak, iako je trenirao sa prvom momčadi više nije dobio ni minute šanse, te na zimu biva otpisan i po raskidu ugovora odlazi u Novalju. Nakon uspješne polusezone u trećoj ligi, novi ga trener, Goran Vučević, vraća u matični klub. Isprva igra relativno malo, no, nakon zapaženih partija u gostima protiv Croatije Sesveta i Slaven Belupa (gdje sa 2 gola preokreće vodstvo domaće momčadi) postaje prva zamjena napadačima i krilnim veznim, te se na proljeće očekuje njegov proboj među prvotimce. 
## Izvori

### Vanjske veze
* Nogometni-magazin: statistika
Petar Nadoveza

**Petar Nadoveza** (Šibenik, 9. travnja 1942. - Split, 19. ožujka 2023.) bio je jugoslavenski i hrvatski nogometni igrač i trener.

Kao najbolji strijelac drugoligaškog Šibenika 1965. prelazi u Hajduk u kojem zabija 296 golova u 460 utakmica čime se nalazi na 5 mjestu najboljih strijelaca kluba ikad.

"Splitski Pele" kako su mu tepali 1966. i 1971. postaje najboljim strijelcem lige. Zbog čestih ozlijeda nije uspio zaigrati u više utakmica pa su mu tako uspjesi po sezonama dosta različiti, od 21 pogotka 66' do samo 6 golova sezonu poslije, pa povratak golgeterskim uspjesima već naredne godine. Poslije Hajduka odigrao je dvije sezone u belgijskom Lokerenu.

U reprezentaciji je odigrao tek jednu utakmicu, 14. svibnja 1967. protiv Albanije u Tirani.

Nakon aktivne nogometne karijere nastavio je kao trener. U više navrata vodio je Hajduka, nešto dulje i ozibljnije u 80-ima, da bi 2000. bio trener tek 13 ligaških utakmica uz rano europsko ispadanje od mađarskog Dunaferra. Uz njega se veže i naslov prvaka 2004. godine iako je vodio tek posljednje 3 utakmice nakon smijene Zorana Vulića. Sredinom 80-ih bio je zadužen za omladinski pogon, a trenutno obnaša dužnost sportskog direktora kluba iako je na tom mjestu aktivniji Tomislav Erceg. Uz splitski klub vodio je još i Šibenik, ljubljansku Olimpiju i Muru. Također je bio trener u Tunisu i Gabonu.

2008. godine dobio je Trofej podmlatka, najvišu nagradu Hrvatskog nogometnog saveza.

## Reference
Branko Oblak

**Branko-Brane Oblak** (Ljubljana, 27. svibnja 1947.), bivši slovenski nogometaš. Jedan od najboljih veznih igrača Jugoslavije nakon drugog svjetskog rata.

Počeo je igrati nogomet 1963. u omladinskom sustavu ljubljanske Olimpije. Tri godine poslije počeo je standardno igrati sa seniorima i tamo se zadržao narednih 7 godina. U dresu "zmajčeka" odigrao je preko 300 utakmica.

Nakon toga odlazi u redove splitskog Hajduka za koji igra samo dvije, ali iznimno uspješne sezone. 1973. osvaja državni kup, 1974. dvostruku krunu ( kup i prvenstvo ), a 1975. opet prvenstvo. U "bilom" je odigrao ukupno 66 utakmica i zabio 24 gola. Kasnije odlazi u njemačku Bundesligu gdje bilježi preko 100 utamica braneći boje Schalkea i slavnog Bayerna.

Nakon toga jedno je vrijeme pauzirao, te se vratio nogometu igrajući u drugoj austrijskoj ligi za Spittal iz istoimenog gradića. Nakon 2 sezone završava karijeru i postaje tehnički direktor Olimpije.

U reprezentaciji Jugoslavije debitirao je 6. svibnja 1970. u Bukureštu, a dolaskom Vujadina Boškova ustalio se među najboljih 11 države. Nakon niza poznatih utakmica u plavom dresu poput one sa Španjolskom u Frankfurtu oprostio se od reprezentacije protiv Rumunja u Zagrebu 1977. nakon 46 utakmica. U međuvremenu je nastupio i na Peleovoj oproštaljci u Rio de Janeiru, a 1974. na svjetskom prvenstvu je zajedno sa suigračem Popivodom bio prvi slovenac koji je nastupio na Mundialu. Štoviše, Oblak je bio izabran u momčad prvenstva.

Nakon igračke karijere postao je trener. Dva je puta vodio Olimpiju, a kratko vrijeme i slovensku U-21 reprezentaciju. U studenom 2003. izabran je za najboljeg slovenskog igrača stoljeća, ispred Zahoviča i Katanca. Sredinom svibnja 2004. naslijedio je Bojana Prašnikara na mjestu izbornika slovenske reprezentacije. Na tom je mjestu uspio pobijediti i kasnije svjetske prvake Italiju, ali zatim pao krajem 2006. nakon serije lošijih rezultata.

## Reference
Slavko Luštica

**Slavko Luštica** (Kumbor, 11. siječnja 1923. – Split, 4. srpnja 1992.), poznat kao Žiga, bivši je hrvatski nogometni igrač i trener

Počeo je sa nogometom u juniorima šibenskog Osvita. No, zapažen je tek kao član omladinske reprezentacije kada je u Beogradu pobijeđena moćna Mađarska. Od tad je branič Hajduka. Odigrao je sve utakmice za Hajduk za vrijeme kada je klub bio prebačen na Vis. Poslije rata osvaja 3 naslova prvaka do sredine 50-ih te bilježi 634 utakmice u "bilom" dresu, po čemu je treći u povijesti Hajduka. Uz to, postigao je i 86 pogodaka.

Za reprezentaciju debitira 23. kolovoza 1951. u Oslu, a malo više od godinu poslije igra svoju poslijednju utakmicu sa Egiptom u Beogradu.

Kasnije postaje trenerom Hajduka kojeg vodi 3 godine, te osvaja titulu 1971.

## Reference
Ivan Leko

**Ivan Leko** (Split, 7. veljače 1978.), bivši hrvatski nogometni reprezentativac, trenutačno trener belgijskog Leuvena.

## Igračka karijera
### Klupska karijera
Leko je karijeru započeo u redovima splitskog Hajduka gdje igra 5 godina, sve dok 2001. nije bio jedan od najzaslužnijih za osvajanje naslova prvaka. Još prije zadnjeg kola u Varaždinu znalo se za njegov odlazak, te je tako ubrzo po osvajanju titule krenuo prema Španjolskoj, točnije Málagi.

Tamo manje-više uspješno, kotirajući oko 10. mjesta Primeri, provodi 3 i pol sezone. Nakon toga se na zimu sezone 2004./05. HNL-a vraća u matični klub. Ostaje tek jednu polusezonu u kojoj igrajući sa tek pristiglim Nikom Kranjčarom ne pruža onakve igre kakve su se od njega očekivale, ali donosi drugi uzastopni naslov prvaka države. Na jesen je trebao povesti momčad vođenu Ćirom Blaževićem u europske pohode, međutim, nezadovoljan radom uprave što se građenja momčadi tiče (nedolazak pojačanja, odlazak kapetana Vejića) napušta momčad krenuvši prema belgijskom Club Bruggeu.

Isprva se u Belgiji nije najbolje snašao, no, ubrzo postao vrijednim igračem momčadi. Pred kraj sezone 2006./07. svojim je golovima održavao Brugge pri vrhu lige i donio naslov pobjednika kupa Belgije. Nakon toga, odlučio je kako napušta momčad s kojom, ipak, ima još 1 godinu ugovora. U igri je neko vrijeme bio ponovni povratak u Hajduk gdje bi igrao sa prijateljem iz mladih dana, Igorom Tudorom, međutim, nije se uspio dogovoriti sa čelnicima kluba oko svoje plaće. Ostao je u Belgiji gdje nastavlja sa dobrim igrama. U zimskoj stanci sezone 2008./09. odlučio se za promjenu kluba pa je nakon 98 nastupa za Club Brugge potpisao za Germinal Beerschot. Od 2009. pa sve do 2014. nastupa za Lokeren.

### Reprezentativna karijera
U reprezentaciji je debitirao 1999. protiv Egipta (2:2) na Korea Cupu, a kasnije se vratio tek 2004. protiv Izraela. Uslijedilo je 10 nastupa (većinom prijateljskih) pod vodstvom Zlatka Kranjčara, koji ga je vodio i na SP u Njemačku gdje nije zabilježio ni minute.

## Trenerska karijera
Nakon godina igranja u Belgiji, Ivan preuzima trenersku palicu u belgijskom Leuvenu.

## Reference

### Vanjske veze
* Ivan Leko na hnl-statistika.com
Krešimir Makarin

**Krešimir Makarin** (Rijeka, 7. siječnja 1987.) hrvatski nogometaš

Započeo je sa karijerom igrajući u Šibeniku gdje je zaradio epitet iznimno nadarenog mladog napadača. Nakon drugoligaške sezone u Šibeniku prešao je u redove Hajduka gdje ga Miroslav Blažević, zbog njegove brzine, namjerava koristiti na desnom boku. No, ta ideja nije baš zaživjela, a i *[[Miroslav Blažević|Ćiro]]* nije dugo izdržao na klupi kluba. U toj, za Hajduk vrlo lošoj, sezoni odigrao je 8 utakmica, uz 1 postignuti gol ( Cibaliji u Vinkovcima ).

Naredne je sezone dolaskom Zorana Vulića otišao na posudbu u financijski potpuno posrnuli NK Kamen-Ingrad, gdje se zarazio salmonelom. Vratio se na zimu, no onda je uslijedila nova posudba malo bliže Splitu, ovaj put u Pulu gdje ga je na samom početku zadesila teška ozlijeda koljena zbog koje je napustito *Verudu* bez ijednog ligaškog nastupa.

Sezone 2007./08. kod Ivana Pudara nije bio ni blizu prve momčadi, ali nije niti išao na posudbu. Dolaskom Sergija Krešića počinje igrati i u prvih 11, ali ubrzo seli na klupu. Kod Roberta Jarnoga opet nije ni u marginalnim ulogama, te se na zimu vraća u matični Šibenik na posudbu. Odigrao je dosta dobrih utakmica na Šubićevcu. Donosi pobjedu protiv NK Osijek, a u utakmici protiv Međimurja ima i titulu najboljeg igrača utakmice (3 asistencije i 1 gol), no u toj utakmici zadobiva ozljedu gležnja koju nije uspio sanirati do kraja sezone.

Na zimu 2009. prelazi u prvoligaša Cibaliju iz Vinkovaca, kao veliko pojačanje iz Hajduka.
Nakon što je otišao iz Cibalije, vratio se u svoj matični klub Šibenik gdje je potpisao ugovor na dvije godine, a promjenom trenera bori se za svoje mjesto u prvoj momčadi kluba.

## Reference

### Vanjske veze

* Nogometni-magazin: statistika
Ferdo Milin

**Ferdo Milin** (Zadar, 15. prosinca 1977.), bivši hrvatski nogometaš, trenutačno trener Zadra.

Kao nogometaš je počeo u redovima Hajduka u generaciji Tudora i Leke, završivši kadetski i juniorski staž. Do seniora "bilih" nije došao, nego je završio u Čakovcu. Kasnije igra u Šibeniku, pa vrlo dobru sezonu 2003./04. u Zadru. Nakon te sezone natrag ga u Split dovodi Igor Štimac, kao zamjenu za Tomislava Rukavinu.

Međutim, biježi tek pokoju minutu i nakon osvojena naslova odlazi nazad u Zadar. Prvo u drugoj ligi, a zatim i u prvoj igra kao standardan prvotimac.

Ferdo je od 2012. na klupi NK Zadar.

## Reference

### Vanjske veze
* Nogometni-magazin: statistika
Krunoslav Lovrek

**Krunoslav Lovrek** (Varaždin, 11. rujna 1979.), hrvatski nogometaš, trenutačno igra u Sesvetama.

## Klupska karijera
Nogometnu karijeru započeo je u Zagrebu gdje se do seniorske momčadi probio sezone 1997./98. s 2 ulaska s klupe za pričuve. Već sljedeće sezone pomalo počinje igrati i u prvih 11, te bilježi prve pogotke. Tek 2000. godine postaje standardan prvotimac, te u 28 utakmica postiže 11 pogodaka. U Kranjčevićevoj igra do zime sezone 2003./04. kada napušta klub, te odlazi u japanski Cerezo iz Osake. U Cerezo Osaki bilježi tek 5 utakmica, od toga 3 s klupe, te se vraća u HNL.

Ovaj put dolazi u splitski Hajduk naslijedivši desetku od Marija Carevića. U šampionskoj se Hajdukovoj sezoni nije uspio snaći u velikoj konkurenciji napadača s Turkovićem, Bušićem, Munhozom, Dragičevićem i drugima. Postiže tek 2 gola, i bez odštete na kraju sezone odlazi u belgijski Lierse. U financijski posrnulom belgijskom klubu, zajedno s Vukojevićem provodi tek 6 mjeseci dok se obojica nisu odlučili na povratak u domovinu.

Lovrek se vraća u Zagreb na poziv Ćire Blaževića, te igra najbolji nogomet do tad. U sezonu i pol ima prosjek golova viši od 0,5 po utakmici, postavši najbolji igrač i lider zagrebačke momčadi. Međutim, na  dvoranskom HNL u siječnju 2008. već nakon pola minute susreta sudara se s dinamovim vratarom Kelavom te mantinelom zbog čega mu pucaju ligamenti. Uz propali transfer karijere u Španjolsku, nije uopće ni igrao nogomet narednih 6 mjeseci. U ljeto 2008. mu iz nerazriješenih razloga propada transfer u Kaiserslautern. Nakon kratkotrajnog igranja za turski klub Eskişehirspor Lovrek u siječnju 2010. godine potpisuje za Jeonbuk Hyundai Motors i odlazi na daleki istok u Južnu Koreju. U prvoj službenoj utakmici za novi klub Jeonbuk Hyundai Motors, 23. veljače 2010., u Azijskoj Ligi prvaka, Krunoslav Lovrek postiže tri gola, a četiri dana nakon toga, 27. veljače postiže jedan gol u prvoj ligaškoj utakmici.

## Reprezentativna karijera
Za seniorsku reprezentaciju nikad nije zaigrao, dok u mladim vrstama ima nekoliko nastupa, uz samo jedan pogodak.

### Izvori

## Vanjske veze
* Nogometni-magazin: Krunoslav Lovrek statistika 
* Soccerway: Krunoslav Lovrek statistika
* Kruno Lovrek ponovno trese mreže za korejski Jeonbuk Hyundai Motors
Ozren Nedoklan

**Ozren Nedoklan Cina** (Split, 2. listopada 1922. - Split, 2. rujna 2004.), hrvatski nogometaš i nogometni trener iz grada Splita.

Igrao je u predratnom RNK Split, da bi tijekom 2. svjetskog rata otišao u partizane. Iako je bio igrač Splita dobiva poziv za priključenje obnovljenoj momčadi Hajduka na otoku Visu. Sudionik je tada velikih i poznatih Hajdukovih utakmica.  Nakon rata odlazi u Zagreb na Višu fiskulturnu školu. Za vrijeme školovanja u Zagrebu nastupa za tamošnji nogometni klub Akademičar. Trenirao ga je tadašnji poznati sportski igrač i trener Ico Hitrec.  Po povratku u Split trenira lokalne klubove - Orkana iz Dugog Rata, potom splitskog Dalmatinca, da bi zatim krajem 50-ih godina otišao u Švicarsku gdje je u Belinzoni nastupao i kao igrač i kao trener. Trenira potom Istru iz Pule, koju uvodi u 2. ligu.  Povratkom u rodni Split sredinom 60-ih vodi Hajduka i Splita, da bi poslije otišao u Afriku gdje se zadržao do kraja karijere. Trenirao je klubove iz Egipta, Tunisa i Maroka.

## Reference
Mirza Mešić

**Mirza Mešić** (Tuzla, 28. lipnja 1980.), bosanskohercegovački nogometaš.

Visoki je napadač krenuo sa nogometom u Slobodi iz rodne mu Tuzle. Kasnije odlazi u francuske Nantes, te Besançon. U Hajduk je stigao na ljeto 2004. kod trenera Ivana Katalinića. Uz pokoju minutu u HNL-u zabilježio je i nastup u kvalifikacijama za Ligu prvaka protiv irskog Shelbournea. Nakon tih par slabijih utakmica seli na klupu/tribine, te na zimu napušta Split. Nakon toga igra u bosanskohercegovačkom prvenstvu u dresovima Žepča, Posušja, te na kraju Sarajeva. 

### Vanjske poveznica
* Nogometni-magazin: statistika 




## Reference
Mario Maloča

**Mario Maloča** (Zagreb, 4. svibnja 1989.) hrvatski nogometaš, trenutačno kapetan splitskog Hajduka.

Kao junior najviše je nastupao u dresu zagrebačkog Dinama, punih 6 godina. Prije odlaska na provjeru u Hajduk igra još i za mlađe kategorije Zagreba, Intera i Kamen Ingrada.

Sa 17 godina dolazi u Split gdje nakon 3 tjedna probe kod trenera Joška Španjića ostaje u klubu. Sa 18 i pol godina debitira u prvoj momčadi protiv Šibenika, a nakon vrlo dobro odigranog derbija na Maksimiru (tek druge profesionalne utakmice u karijeri) ustaljuje se na mjestu stopera Hajduka u konkurenciji sa Tudorom, Sablićem i Živkovićem. Do kraja sezone pokazuje tipične mladenačke oscilacije, ali i veliki talent kojim bi u budućnosti mogao biti važna karika splitske momčadi.

Po završetku sezone odbija potpisati novi ugovor, nezadovoljan raspodjelom novca prilikom budućeg transfera. Međutim, nakon što je propustio cijele pripreme u Sloveniji, uvidjevši da mu je Hajduk ipak najbolja opcija pristaje na uvjete kluba i potpisuje novi 5-godišnji ugovor. Jesenski dio sezone bilježi 12 utakmica na poziciji stopera izmjenjujući se zajedno sa Borisom Pandžom i Juricom Buljatom. U sezonu 2012./2013. ulazi kao kapetan vrlo mlade momčadi Hajduka, te se iskazuje kao vrhunski stoper i kapetan. Tada je osvojivši Kup (kao kapetan) prvi podignuo pehar Rabuzinovo sunce.

## Reference
Mladen Mladenović

**Mladen Mladenović** (Rijeka, 13. rujna 1964.), bivši hrvatski nogometaš.

Mladenović je upisao 19 nastupa i 3 pogotka za Hrvatsku nogometnu reprezentaciju, od čega su najznačajniji nastupi na EURO-u 1996. u Engleskoj kada je Hrvatska dogurala do četvrtfinala. Mladenović je nastupio i u prvoj utakmici hrvatske reprezentacije u kojoj su Kockasti svladali SAD 2:1. Klupska karijera također mu je bila uspješna. Nastupao je za tri velika hrvatska kluba - matičnu Rijeku, splitski Hajduk i zagrebački Dinamo. Kao igrač Rijeke je 1994. izabran za najboljeg igrača hrvatske lige. U inozemstvu je najuspješniji bio u austrijskom Salzburgu s kojim je dogurao i do finala Kupa UEFA.

Prvi službeni nastup za Bile mu je utakmica protiv zagrebačke Croatije, koja je završila sa 2:0 za domaćina. Odigrao je svega 12 prvenstvenih utakmiva ali je na njima zabio 4 gola. Imao je i dva nastupa u kup utakmicama, a u polufinalu hrvatskog kupa u Varaždinu 1. travnja 1998. zabio je jedan gol Varteksu. Hajduk je ovu utakmicu ipak izgubio sa **2:1**.

## Reference

## Vanjske veze
* Euro 96, Hrvatska nogometna reprezentacija
Ante Mladinić

**Ante Mladinić** (Split, 1. listopada 1929. – Zagreb, 11. lipnja 2002.) bio je hrvatski nogometni igrač i trener. Poznat je pod nadimkom "Biće".

Kao nogometaš nastupao je 136 puta za HNK Hajduk i postigao 43 gola od 1947. do 1956. godine. Nakon toga igrao je dvije godine za RNK Split. Nakon završetka karijere nogometaša, bio je trener juniorske škole Hajduka do 1968. godine. Nakon toga je prvo bio izbornik juniorske reprezentacija Jugoslavije do 1974. godine, a zatim dvije godine izbornik seniorske reprezentacije Jugoslavija. Od 1976. do 1978. bio je trener FK Partizana iz Beograda, pa godinu dana pomoćni trener Hajduka., a zatim od 1980. do 1982. i glavni trener Hajduka. Kasnije je bio još trener omladinske škole u francuskom Bordeauxu i NK Zagrebu. Umro je 11. lipnja 2002. u Zagrebu.

## Reference
Goran Milanko

**Goran Milanko** (Split, 30. listopada 1968.) je umirovljeni hrvatski nogometaš koji je, između ostaloga igrao za Hajduk Split, grčki P.A.O.K. F.C., španjolski Cádiz CF, njemački  Chemnitzer FC i Rot-Weiss Essen, te izraelski Bnei Sakhnin. Trenutno posjeduje malonogometne terene u Splitu.

## Izvori

## Vanjske veze
*Profil na PlayerHistory.com 
*Profil na Fußballdaten.de 
*Profil na Weltfußball.de
Stane Krstulović

**Stane Krstulović** ( 17. lipnja 1929.-14. travnja 2012.) istaknuto je ime splitskoga nogometa 50-ih godina prošlog stoljeća.

## Klupska karijera
### Juniorska karijera

Godine 1948. nakon jedne utakmice njegove *Realne gimnazije* protiv *Klasične gimnazije*, prišao mu je već tada legendarni igrač Hajduka Frane Matošić i pozvao ga da dođe u Hajduka na trening juniora. Pristupivši Hajduku, Stane je odmah ušao u prvu juniorsku momčad. Te godine Hajdukovi juniori su postali prvaci Hrvatske odigravši 10 susreta i postigavši svih 10 pobjeda. Osim Krstulovića, u toj momčadi su još igrali i Beara, Geza Šenauer, Biće Mladinić, Zdravko Juričko i drugi.

### NK Hajduk

Stane Krstulović prvotimac Hajduka postaje sa nepunih 20 godina, u sezoni 1948/49, točnije 15. svibnja 1949..  U Splitu je u prvenstvenoj utakmici gostovala Ponziana iz Trsta. Hajduk je pobijedio sa 5:1. Stane je dao svoj prvi gol za Hajduka u 71. minuti, na svojoj prvoj utakmici u seniorskom sastavu.

Sa Hajdukom je osvojio tri titule prvaka Jugoslavije: 1950., 1952. i 1955. godine. Posebnu ulogu i doprinos u osvajanju jedne od titula odigrao je na presudnoj utakmici za titulu prvaka 1952. godine. Hajduk je svojevrsnom "play offu" gostovao u Zagrebu i igrao protiv Lokomotive. Pobjedom 4:2 - Hajduk je postao prvak, a Stane Krstulović je na toj utakmici postigao tri gola.

U momčadi Hajduka igrao je do 1958. godine nastupivši na 305 utakmica i postigavši 119 golova. Nositelj je i zlatne kapetanske trake Hajduka.

### RNK Split

Na zalasku karijere, prelazi u drugi splitski klub - Split, od 1958. do 1961., kada je izboren ulazak u Prvu saveznu ligu, a nakon ispadanja iz Prve lige završava igračku karijeru i zatim nakratko preuzima trenersku palicu "Splita".

## Reprezentativna karijera

Krstulović je jedan od rijetkih ondašnjih hrvatskih nogometaša koji su ubilježili nastup za Hrvatsku nogometnu reprezentaciju.  Dok je bio u posjetu Jugoslaviji, tadašnji indonezijski predsjednik Sukarno zatražio je da njegova nogometna reprezentacija odigra prijateljski susret protiv reprezentacije Hrvatske. Na brzinu je sakupljena momčad Hrvatske u kojoj je bio i Stane Krstulović. Utakmica je odigrana 12. rujna 1956.. Hrvatska je pobijedila rezultatom 5:2, a Krstulović je bio jedan od strijelaca.

Odlukom HNS - ta je utakmica priznata kao službena utakmica Hrvatske državne reprezentacije.

Za jugoslavensku A–reprezentaciju nije nikada nastupao, iako je bio na klupi za pričuve 10-ak puta, dok je za B–sastav i studentsku reprezentaciju odigrao po dva susreta.

## Reference
Frane Obilinović

**Frane Obilinović** je bio poznati hrvatski nogometaš. 

## Profesionalna karijera

### Početak karijere

Profesionalnu karijeru započeo je neuobičajeno kasno. Nakon odrađenog juniorskog staža, punih pet godina nigdje nije nastupao. Nakon trogodišnje pauze zbog ozljede i odsluženja tada dvogodišnjeg vojnog roka, dolazi u redove Splita. Godine 1969. odbio je ponudu Veleža da prijeđe u redove mostarskog kluba. U slijedećih nekoliko godina mijenja više klubova. 

### Prvoligaški uspjeh i američki dani

U sezoni 1976./77. dolazi u NK Osijek, tadašnjeg drugoligaša. Skupa sa kasnije poznatim igračima Osijeka - Grnjom, braćom Lukačević izborio prvoligaški status. Nakon Osijeka, Obilinović prelazi u redove Solina, gdje u sezoni 1978./79. biva najbolji strijelac tadašnje 2. lige. U toj sezoni Frane je dao oko sto golova sveukupno, u svim utakmicama (prvenstvene, kup, prijateljske). Godine 1980. odlazi u Ameriku, gdje igra za Philadelphia Fever - i tamo  često biva igrač utakmice. 

### Najbolji strijelac

Nakon povratka iz Amerike odlazi u sinjskog Junaka, te je i tamo prvi strijelac kluba. Karijeru nastavlja povratkom u Splita, gdje igra još punih sedam sezona. U svakoj od tih sezona Obilinović je bio najbolji strijelac kluba. 

## Zanimljivosti

* Karijeru je okončao 30. siječnja 1988. U čast njemu i još dvojici svojih igrača koji su se također opraštali od aktivne karijere - Milo Nižetić i Stipe Milardović RNK Split je uprilićio prijateljsku nogometnu utakmicu sa tadašnjom prvom momčadi Hajduka (1:1).

* Na prijateljskoj utakmici - na prepunom Starom placu - odigranoj 1972. godine između Hajduka i reprezentacije Jugoslavije (0:0), Obilinović - koji je tada igrao za Hajduk - dva puta je pogodio vratnicu. U sutrašnjem izdanju Slobodne Dalmacije izašao je naslov: "Marića spasile vratnice".

* Godine 1973. na Kup utakmici Split - Spartak Subotica 1:0 - također odigranoj na Starom placu - Obilinoviću, iako nije dao gol, Zlatko Juričko - novinar Slobodne Dalmacije, dodijelio je najvišu ocijenu - desetku. 

## Reference
Zlatomir Obradov

**Zlatomir Obradov** (Bašaid, 25. siječnja 1941. - Ploče, 24. travnja 2013.) bio je aktivni nogometaš tijekom 60-ih godina 20. stoljeća a poslije i trener. Bio je vezni igrač a po potrebi igrao je i u napadu.

## Igračka karijera
U rodnom selu igrao je za lokalnu momčad potom u Kikindi za momčad Odreda a nakon tri godine u Odredu prešao je u Proleter iz Zrenjanina gdje je bio najbolji igrač i strijelac. Godine 1966. prešao je u redove splitskoga Hajduka i tri godine igrao u redovima splitskih *Bijelih*. Sveukupno za Hajduk odigrao je 86 utakmica i postigao 46 pogodaka.

## Trenerska karijera
Nakon igračke karijere jedno vrijeme bavio se trenerskim pozivom. U polusezoni sezone 1975./76. trener je momčadi Splita, a trenirao je i Jadran iz Ploča.

## Priznaja
### Klupska
**[[Hajduk Split]]**
* Kup maršala Tita **(1)** : 1966./67.

## Izvori

## Vanjske veze
*Preminuo Zlatomir Obradov
Tonći Kukoč

**Tonći Kukoč-Petraello** je hrvatski nogometaš. Igrač je Hajduka.

Kukoč, inače rođak bivšeg NBA košarkaša Tonija Kukoča, odradio je juniorski staž u Hajduku. Radi se o lijevonogom veznom igraču podjednako dobrom u napadačkom i obrambenom dijelu igre. Odlikuju ga iznimna fizička snaga i brzina, te, što je posebno važno za krilnog igrača, moć ponavljanja. U dobi od 18 godina, prošao je probu u moskovskom Saturnu, no nije mogao preći u rusku premijer ligu budući da je još uvijek imao stipendijski ugovor sa Hajdukom.. Nakon što je potpisao novi četverogodišnji ugovor sa splitskim klubom, od srpnja 2009. igra na posudbi u Istri 1961, u kojoj je imao svoj debitantski nastup u Prvoj HNL Početkom 2010. vraća se u Hajduk koji ga potom šalje na posudbu u drugoligaš Mosor. Za momčad iz Žrnovnice debitirao je 27. veljače. 25. srpnja 2009.

## Izvori

## Vanjske veze

* HNL statistika
Ivica Mornar

**Ivica Mornar** (Split, 12. siječnja 1974.) je hrvatski nogometaš. Bio je član Hrvatske reprezentacije na Europskom prvenstvu u Portugalu 2004. godine.

## Reference
Mario Krulz

**Mario Krulz** je bio hrvatski nogometaš. 

## Karijera u RSK Split

Igrao je za RSK Split 20-ih i 30-ih godina 20. stoljeća.  Bio je član uspješne postave iz 1933. godine koja se plasirala u tadašnji najviši rang - *Nacionalnu ligu*. U tim kvalifikacijama (Maribor, zagrebačka Viktorija i apatinski Tri zvijezde) Krulz je dao veliki doprinos svojim golovima. Nakon utakmice u Apatinu bio je neopravdano strogo kažnjen sa šest mjeseci zabrane igranja. Taj period Iskoristio je odlaskom u inozemstvo i nastupanjem za talijanski Bari. Potom prelazi u Triestinu iz Trsta. 

## U Hajdukovom dresu

U sezoni 1936/37. sa velikim uspjehom igra za splitskog Hajduka. Igra na mjestima lijeve spojke i centarfora. Najbolju utakmicu karijere zasigurno je Krulz pružio na čuvenoj prijateljskoj utakmici između Hajduka i talijanske Rome. Odigrane su dvije prijateljske utakmice, a prva se igrala 27. lipnja 1937. godine. Utakmica je završila pobjedom Hajduka, a stručni žiri u sastavu Iles Spitz - Hajdukov trener, Miće Pilić - potpredsjednik Hajduka i Ljubo Benčić - odbornik proglasili su Maria Krulza najboljim igračem utakmice. Kao nagradu Krulz je dobio zlatni sat za uspomenu na taj susret.
U svibnju 1944. odlazi sa ostalim nogometašima Hajduka na otok Vis, sudjeluje u obnovi kluba i utakmicama sa savezničkim snagama. 

Krulz je za Bile odigrao 32 utakmice i postigao 13  golova. Nakon rata ponovo je aktivan i nalazimo ga u prvim poratnim momčadima Splita.

## Reference
Branko Miljuš

**Branko Miljuš** (Knin, 17. svibnja 1960.), hrvatski nogometaš, osvajač brončane medalje na Olimpijskim igrama u Los Angelesu 1984. godine. Nekadašnji je nogometaš Hajduka iz osamdesetih godina prošlog stolječa. Igrao na mjestu desnog i lijevog beka.

S Hajdukom je osvojio prvenstvo 1979. te kup 1984. i 1987. a odigrao je 357 utakmica i postigao 2 pogotka. Kasnije odlazi van u druge klubove.

## Reference
Goran Milović

**Goran Milović** (Split, 29. siječnja 1989.) je hrvatski nogometaš.

## Mlade godine

Goran Milović je od malena pohađao je Splitovu nogometnu školu, od početnika do juniora. Još dok je igrao u juniorskoj ekipi Splita, tadašnji trener seniora Ljubo Križević ga je uveo u seniorsku momčad. Split je tada igrao Četvrtoj HNL. Od tada je standarni prvotimac.

## Igračka karijera

Od četvrte lige, pa do ulaska u Prvu HNL, Milović igra na mjestu stopera. Borben, pouzdan, samozatajan - brzo je postao miljnik navijača Splita.
Dobitnik je druge po redu nagrade Splitski dišpet za sezonu 2009./10. koju dodjeljuje Udruga navijača RNK Split Crveni đavoli. Također, u četvrtom broju navijačkog lista "Crveni đavoli" je objavljen intervju s njim, kao svojevrsno dodatno navijačko priznanje Miloviću za njegovu srčanu igru..
I u Splitovim prvoligaškim utakmicama Milović se pokazao kao nezamjenjiv igrač.

## Reference
Šime Luketin

**Šime Luketin** (Split, 7. rujna 1953.) je bivši hrvatski nogometaš.

## Karijera

Od 1974. igra za splitski Hajduk. Za Hajduk odigrava 302 utakmica i postiže 24 zgoditaka (prvenstvenih 155/6; službenih 186/9; prijateljskih 116/15). U sezoni 1976./77. sa Hajdukom osvaja kup maršala Tita. Šime u kupskim utakmicama postiže 2 zgoditka u 13 nastupa i 1 gol u 18 europskih natjecanja. 1981. odlazi u Francusku, točnije u FC Sochaux. Za Sochaux odigrava 37 utakmica (postigao jedan zgoditak), te ondje završava karijeru 1983. godine.

Nakon okončanja aktivnog igranja nogometa nikada se nije bavio trenerskim poslom.

Od 14. siječnja 1998. do 7. lipnja 2000. bio je predsjednik Hajduka.. 

Po zanimanju je bankar. Predsjednik je Uprave Credo banke.

## Izvori
Ljubo Miličević

**Ljubo Miličević** (Melbourne, 13. veljače 1981. je australski nogometaš hrvatskog podrijetla.

8. lipnja 2011. potpisao je dvogodišnji ugovor sa splitskim Hajdukom čiji je veliki navijač.

## Izvori

## Vanjske veze

* Profil na transfermarkt.co.uk
Anđelko Marušić

**Anđelko Marušić** (Omiš, 11. siječnja 1911. - Zagreb, 5. listopada 1981.) je bivši hrvatski nogometaš i otac režisera Velog mista Joakima Marušića

Nogometom se počeo baviti u SK Komita iz rodnog Omiša. U jesen 1929. godine debitira za splitski Hajduk za koji je odigrao 394 utakmice i postigao 15 golova od toga 3 gola u 176 prvenstvenih utakmica. Upamćen je kao neumoran, borben i požrtvovan igrač.

Za reprezentaciju Jugoslavije odigrao je 16 utakmica. Svoj reprezentativni debi imao je 16. studenog 1930. u gostima protiv Bugarske (0:3).

Umro je 1981. u Zagrebu. Njemu u čast gradski stadion u Omišu nosi ime "Anđelko Marušić Ferata".

## Izvori
Anton Maglica

**Anton Maglica** (Brčko, 11. studenoga 1991.), hrvatski je profesionalni nogometaš koji trenutačno igra za splitski Hajduk..  

Svoj nogometni put počinje u mlađim uzrastima NK Orašja. Nakon odlaska na školovanje u Osijek priključuje se omladinskom pogonu NK Osijeka. Sa 17 godina upisuje svoj prvi seniorski nastup 31. svibnja 2009. u utakmici protiv Slaven Belupa ušavši kao zamjena za Josipa Kneževića. Svoj prvi gol za Osijek postiže u slavonskom derbiju protiv Cibalije za pobjedu od 1:0 20. studenog 2010. godine.

U Hajduk dolazi iz NK Osijeka na ljeto 2012. godine nakon što je odbio ponudu da dođe u GNK Dinamo. U Hajduku nosi broj 9. U svom 4. nastupu za Bile 12. kolovoza protiv Zagreba postiže s pet metara svoj prvijenac na Poljudu nakon ubačaja Gorana Jozinovića u 79. minuti. Sredinom kolovoza se ozljeđuje i izbiva s terena nešto više od dva mjeseca. U utakmici protiv Cibalije u Vinkovcima 2. ožujka prvi put postiže dva pogotka u jednom nastupu za splitske Bile.

## Izvori

## Vanjske veze
* Anton Maglica na hnl-statistika.com
Antun Lewaj

**Antun Lewaj** (-), jedan od prvih igrača Hajduka. Godine 1911. nalazi se u prvoj postavi koja je 11. lipnja 1911. odigrala na Starom placu prvu javnu utakmicu protiv nekog drugog kluba, odnosno talijanaškog kluba Calcio.

U ovoj utakmici Antun Lewaj postiže jedan od devet zgoditaka kojim je Hajduk nadvladao svog protivnika. Ostale golove postigli su Božidar Šitić (6), Šime Raunig Šimunica (1) prvi gol u povijesti Bilih postignut u 7. minuti i Božo Nedoklan (1) drugi gol u povijesti kluba.

Osim njega protiv Calcia igrali su u prvoj postavi Buchberger (branka), Fakač, Namar, Bonetti, Murat, Tudor, Šitić, Raunig i Nedoklan. 

## Izvori
Branko Murat

**Branimir Murat** (Branko Murat), bivši igrač Hajduka sa jednom odigranom prijateljskom utakmicom, onu koju je Hajduk igrao protiv Calcia. Nije postigao nijedan zgoditak.

Na utakmici su još igrali Buchberger (branka), Fakač, Namar, Bonetti, Tudor, Šitić, Lewaj, Zuppa, Raunig i Nedoklan.

Murat i još nekoliko igrača Zupa, Namar, Bonetti, Raunig i Leway više se neće vratiti igri na stadionu.

## Izvori
Steven Peter Luštica

**Steven Peter Luštica** (Canberra, 12.04.1991..), hajdukov igrač hrvatsko-australskog podrijetla. U Australiji je igrao za Gold Coast United. Prvi mu je službeni nastup za Hajduk 13. kolovoza 2011. protiv Istre 1961., kada nastupa u početnom sastavu. Trenutno ima 45 nastupa sa jednim postignuitim golom u 23 službena natjecanja (od toga 2 europska) i 22 nastupa u prijateljskim utakmicama sa dva postignuta gola.

Svoju prvu utakmicu koju je igrao protiv Istre Hajduk je dobio u gostima s 0:3, a sa njime su nastupili i Subašić (branka), James, Maloča, Andrić, Lima, Kukoč, Brkljača, Tomasov, An. Sharbini i Ah. Sharbini. Prvi gol dao je Tomasov u 16. minuti, a ostala dva Anas u 59' i 71'.

## Izvori
Dino Mikanović

**Dino Mikanović** (Nova Gradiška  7. svibnja 1994.-), trenutni hajdukov nogometaš na mjestu branića. Do susreta s Rijekom na Poljudu u srpnju 2013. odigrao je 9 utakmuica od čega 5 prijateljskih i 4 službene, od toga jednu prvenstveu, jednu za superkup i dvije za kup. Dosada nema postignutih zgoditaka.

Prvi službeni nastup bila je utakmica polufinala za hrvatski kup 10. travnja 2013 protiv Slaven Belupa u Koprivnici, koju je Hajduk dobio s **1:2**. Mikanović ulazi kao zamjena Vukoviću u 81. minuti.  Ali golove su i postigli zamjenski igrači Sušić (56') koji je zamijenio Andrijaševića u 31' i Stojanović u drugoj minuti produžetka, koji je zamijenio Plazonića u 21'. 

Sa njim su još nastupili Blažević (branka), Vršajević, Nižić, Lima, Jozinović, Andrijašević, Plazonić, Kouassi, Caktaš, Maglica i Vuković.

## Izvori
Ivan Montana

**Ivan Montana** (21.12.1906. Split Hrvatska -  19.1.1930.Split, Hrvatska) je bivši hrvatski nogometaš.

20-ih godina 20. stoljeća bio je igrač splitskog Hajduka sa kojim je osvojio naslov prvaka 1927. i 1929. godine.

Prvi službeni nastup za Hajduk (i to u početnom sastavu) bio mu je za proljetno prvenstvo Splitskog podsaveza 13. ožujka 1927. protiv Amatera u Splitu koju je Hajduk dobio sa 4:0 pogocima Benčića (2), A Bonačića i Š. Poduje

Jedina tri gola postigao je u prijateljskim utakmicama. Umro je od tifusa 1930. godine.

## Izvori
Marko Mikačić

**Marko Mikačić** (Split, 1911 – Split, 1946), obrambeni hajdukov igrač koji je igrao na mjestu lijevog braniča. Po mišljenju Lea Lemešića ušao bi u sastav najbolje ekipe koja bi se mogla sastaviti od igrača od 1911. - 1975. godine.

Bio je snažan, brz i prodoran. Za Hajduk od 1929. do 1935. odigrao 171 utakmicu i dao 25 golova. Sudjelovao u osvajanju naslova prvaka države 1929. Za jugoslavensku reprezentaciju odigrao 3 utakmice (1930–31). Bio je miljenik Hajdukovih navijača.

Ubijen je u Splitu 1946.

## Izvori
Zoran Nižić

**Zoran Nižić** (Split, 11. listopada 1989.) je hrvatski nogometaš. Trenutačno je član Hajduka.

## Karijera

Nižić je svoju karijeru započeo u makarskom Zmaju i već u svojoj prvoj sezoni je izborio mjesto u prvoj momčadi. Sa samo 19 godina ostvario je transfer u belgijsku drugu ligu gdje je igrao za FC Brussels. U Belgiji je proveo sljedeće tri sezone igrajući kao član prve jedanestorke. Nakon isteka ugovora proveo je nekoliko mjeseci na probi u Hajduku s kojim je potpisao ugovor početkom prosinca 2012. godine. Svoj prvi službeni nastup za Hajduk je ostvario 16. veljače 2013. u 0:2 pobjedi protiv Slaven Belupa zamijenivši ozlijeđenog Mateja Jonjića.

### Klupski uspjesi

HNK Hajduk Split:
* Hrvatski nogometni kup (1): 2012./13.

## Izvori

## Vanjske veze
* Profil na hajduk.hr
* Profil  na hnl-statistika.com
* Profil na transfermarkt.de